तीन शादी समारोहों से सोने-चांदी के जेवर चोरी
शादी समारोह से बैग चोरी करने वाली गैंग राजधानी में सक्रिय है। पिछले एक माह में करीब एक दर्जन वारदातें हो चुकी है। अब बदमाशों ने कोलार इलाके के एक मैरिज गार्डन में वारदात को अंजाम दिया है। जहां चंद मिनट के लिए बिजली गुल होते ही नगदी से भरा बैग गायब हो गया।
कोलार पुलिस के मुताबिक 42 वर्षीय रामप्रसाद चतुर्वेदी, शालीमार गार्डन में रहते हैं। उनकी बेटी की शादी आलोक धाम मैरिज गार्डन में थी। जहां देर रात शादी परिवार के लोग विवाह की रस्मों में व्यस्त थे। इसी दौरान अचानक गार्डन की बिजली गुल हो गई। बिजली आई, तो देखा कि स्टेज के पास रखा बैग गायब है। बैग में सोने-चांदी के आभूषण सहित डेढ़ लाख का सामान था।
मिसरोद थाना क्षेत्र में गोंदिया निवासी ओमप्रकाश राय उम्र 36 की बहन की शादी पिछले दिनों 28 फरवरी को होशंगाबाद रोड पर वसुंधरा गार्डन में थी। स्टेज पर दुल्हन के पास रखे एक बाक्स में सोने के कंगन रखे थे जो कि गायब हो गए। वहीं, ऐशबाग थाना क्षेत्र में स्टेडियम के पास एक शादी समारोह में स्टेज से 25 हजार का सामान चोरी हो गया है। फरियादी नीतेश कुमार राय की शिकायत दर्ज कराई।
पर पुलिस ने अज्ञात के खिलाफ मामला दर्ज कर लिया है। पुलिस मैरिज गार्डन के सीसीटीवी फुटेज चेक कर आरोपी के बारे में जानकारी जुटाएगी।
hin_Deva hin_Deva hin_Deva hin_Deva hin_Deva